DTAC กำไรมาเหนือเมฆ!
เหนือคาด ! กับผลการดำเนินงานไตรมาส 3/62 และงวด 9 เดือนแรก ของ DTAC แจ้งออกมาทำได้ดีกว่าหลายฝ่ายคาดการณ์ไว้ ทั้งนักวิเคราะห์และตลาด
เหนือคาด ! กับผลการดำเนินงานไตรมาส 3/62 และงวด 9 เดือนแรก ของ DTAC แจ้งออกมาทำได้ดีกว่าหลายฝ่ายคาดการณ์ไว้ ทั้งนักวิเคราะห์และตลาด
18 ต.ค. 2562

คุณค่าบริษัท
เหนือคาด ! กับผลการดำเนินงานไตรมาส 3/2562 และงวด 9 เดือนแรก ของ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แจ้งออกมาทำได้ดีกว่าหลายฝ่ายคาดการณ์ไว้ ไม่ว่าจะเป็นทางด้านนักวิเคราะห์รวมไปถึงตลาดคาด เพราะว่าตามปกติไตรมาส 3 จะเป็นช่วง Low Season ของปีนั่นเอง
ประกอบกับปีนี้ยังเป็นปีที่การแข่งขันของลูกค้ากลุ่ม Prepaid ในอุตสาหกรรมสูงจากการที่ Operator มีการออกโปรโมชั่นตอบโต้กันไปมา หากพิจารณาจากฐานลูกค้ารวม ณ สิ้นไตรมาส 3 ปี 2562 ที่มี 20.4 ล้านเลขหมาย เมื่อเทียบกับเลขหมายไตรมาส 3 ปี 2561 ที่มี 21.29 ล้านเลขหมาย ทำให้เลขหมายลูกค้าลดลง 4.15% จากงวดเดียวกันของปีก่อน และลดลง 1.05% จากไตรมาสก่อน
แต่เมื่อแจ้งงบออกมา กลับพบว่า ผลการดำเนินงานไตรมาส 3 สิ้นสุดวันที่ 30 กันยายน 2562 บริษัทมีรายได้จากการขายและการให้บริการรวมขยับขึ้นมาอยู่ที่ 20,527.94 ล้านบาท จากงวดเดียวกันของปีก่อน 18,010.35 ล้านบาท ส่งผลให้บริษัทพลิกมีกำไรสุทธิ 1,817.16 ล้านบาท หรือ 0.77 บาทต่อหุ้น จากงวดเดียวกันของปีก่อนที่ขาดทุน 921.49 ล้านบาท หรือ 0.39 บาทต่อหุ้น เนื่องจาก EBITDA ที่เพิ่มขึ้น ซึ่งถูกชดเชยบางส่วนจากค่าเสื่อมราคาและค่าตัดจำหน่าย และต้นทุนทางการเงินที่เพิ่มขึ้น
ขณะที่ผลการดำเนินงานงวด 9 เดือนแรก สิ้นสุดวันที่ 30 กันยายน 2562 บริษัทมีรายได้การขายและการให้บริการรวมขยับขึ้นมาอยู่ที่ 60,443.44 ล้านบาท จากงวดเดียวกันของปีก่อน 56,054.30 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 4,919.97 ล้านบาท หรือ 2.08 บาทต่อหุ้น จากงวดเดียวกันของปีก่อนมีกำไรสุทธิ 572.37 ล้านบาท หรือ 0.24 บาทต่อหุ้น ถือเป็นการจัดการระบบที่ดี
นอกจากนี้ทางนักวิเคราะห์คาดด้านรายได้การขายในไตรมาส 4 ก็น่าจะได้แรงหนุนจากยอดขาย Iphone 11 ซึ่งได้รับการตอบรับที่ดีจากตลาด อย่างไรก็ตามสำหรับ DTAC ในไตรมาส 4 จะเป็นช่วงที่ต้องเร่งย้ายฐานลูกค้าเดิมที่ใช้งานบนคลื่นความถี่ย่าน 850 MHz มาอยู่บนคลื่นใหม่และต้องลงทุนโครงข่ายเพิ่มเติมสำหรับคลื่น 2100 MHz และ 2300 MHz
ส่วนปีหน้าก็ต้องเตรียมลงทุนเสาสัญญาณคลื่น 700 MHz และ 900 MHz ที่ได้มาใหม่ ซึ่งก็จะทำให้ค่าใช้จ่ายโครงข่ายยังอยู่ในเทรนด์ขาขึ้น ขณะที่รายได้บริการน่าจะยังเติบโตในระดับ Single Digit ทำให้ทิศทางการเติบโตยังมีลักษณะค่อยเป็นค่อยไป
สิ่งที่น่าจับตาต่อไปเมื่อผลประกอบการออกมาเติบโตอย่างก้าวกระโดดช่วงไตรมาส 3 ขณะที่ไตรมาส 4 จะเติบโตต่อเนื่องหรือไม่นั้นเพราะส่งผลให้ฐานะทางการเงินมีความแข็งแกร่ง ! ก็มีลุ้นว่า DTAC จะคงนโยบายการจ่ายเงินปันผลโดยมีนโยบายการจ่ายเงินปันผลไม่ต่ำกว่าร้อยละ 50 ของกำไรสุทธิของบริษัทตามเป้าหมายพิจารณาจ่ายเงินปันผลทุกครึ่งปี
หากดูบทวิเคราะห์ บล.คิงส์ฟอร์ด พบว่า มีการคาดการณ์กำไรสุทธิปี 2562-2563 ที่ 6.6 พันล้านบาท และ 6.8 พันล้านบาท พลิกจากขาดทุนในปี 2561 พร้อมกับประเมินราคาเป้าหมายไปในปี 2563 อยู่ที่ 68 บาท ปรับคำแนะนำขึ้นจากถือ เป็น “ซื้อ”
…
ผู้ถือหุ้นรายใหญ่
รายชื่อกรรมการ